Vaani Pushpa 111 Views singapore team , winners , ZIMBABWE
singapore  team
సింగపూర్‌: అంతర్జాతీయ క్రికెట్‌లో పెద్దగా అనుభవంలేని సింగపూర్‌ జట్టు సరికొత్త అధ్యాయాన్ని లిఖించింది. ముక్కోణపు టీ20 సిరీస్‌లో భాగంగా జింబాబ్వేతో జరిగిన మ్యాచ్‌లో సింగపూర్‌ నాలుగు పరుగుల తేడాతో విజయం సాధించింది. తద్వారా అంతర్జాతీయ క్రికెట్‌ మండలి (ఐసిసి) సభ్యత్వం గల దేశంపై తొలి విజయాన్ని అందుకుని నయా రికార్డును నెలకొల్పింది. ఈ మ్యాచ్‌కు వర్షం అంతరాయం కల్పించడంతో 18 ఓవర్లకు కుదించార. దాంతో తొలుత బ్యాటింగ్‌ చేసిన సింగపూర్‌ 9 వికెట్ల నష్టానికి 181 పరుగులు చేసింది. టిమ్‌ డేవిడ్‌ (41), మన్‌ప్రీత్‌సింగ్‌ (41)లు రాణించడంతో చాలెంజింగ్‌ స్కోరును జింబాబ్వే ముందుంచుంది. కాగా, జింబాబ్వే 18 ఓవర్లలో ఏడు వికెట్ల నష్టానికి 177 పరుగులు చేసి ఓటమి పాలైంది. జింబాబ్వే కెప్టెన్‌ సీమ్‌ విలియమ్స్‌(66), ముటోంబోడ్జి (32)లు రాణించినా ఆ జట్టును విజయం అందించలేకపోయారు. సింగపూర్‌ బౌలర్లలో మహబూబ్‌, జనక్‌ ప్రకాశ్‌ తలో రెండు వికెట్లు సాధించగా, విజ§్‌ు కుమార్‌, గోపీనాథ్‌ ఆచర్‌లు చెరో వికెట్‌ తీశారు. సింగపూర్‌ తాజా విజయంతో రెండు పాయింట్లు సాధించింది.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/